Source: https://ispis.sk/judikatura/KSKE/1Sd47/2012
Timestamp: 2020-04-06 01:43:30+00:00
Document Index: 2257297

Matched Legal Cases: ['§ 250', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 250', 'súd ', '§ 250', 'súd ', '§ 250', 'súd ', '§ 250', '§ 146', '§ 246', 'súd ', '§ 42']

KSKE 1 Sd 47/2012 - iSpis
iSpis Judikatúra – KSKE 1 Sd 47/2012
KS v Košiciach, dátum 12.09.2012, sp.zn. KSKE 1 Sd 47/2012
§ 250d ods. 3 OSP § 250 ods. 2 písm. l) OSP
§ 250h ods. 2 OSP § 250l ods. 2 OSP § 250d ods. 3 OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 1Sd/47/2012 Identifikačné číslo súdneho spisu: 7012200737 Dátum vydania rozhodnutia: 12. 09. 2012 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2012:7012200737.1
Uznesenie Krajský súd v Košiciach v právnej veci navrhovateľky H. J., V. Č.. XX, proti odporkyni Sociálnej poisťovni, ústrediu, Ul. 29. augusta č. 8, Bratislava, v konaní o invalidný dôchodok, takto
Z a s t a v u j e konanie.
Navrhovateľka svojím podaním, ktoré doručila súdu dňa 10.09.2012, zobrala svoj návrh (opravný prostriedok zo dňa 26.06.2012 nazvaný odvolanie) na preskúmanie rozhodnutia odporkyne zo dňa 12.06.2012 č. XXX XXX XXXX späť v zmysle ustanovenia § 250h ods. 2 O. s. p., ktoré súd primerane použil na základe ustanovenia § 250l ods. 2 O. s. p., podľa ktorého až do rozhodnutia súdu môže navrhovateľ vziať návrh späť.
Preto súd podľa § 250d ods. 3 O. s. p. - podľa ktorého ak návrh bol vzatý späť, súd uznesením konanie zastaví - s použitím ustanovenia § 250l ods. 2 O. s. p. konanie uznesením zastavil.
Rozhodnutie o trovách konania sa opiera o ustanovenie § 146 ods. 1 písm. c) O. s. p. použitého v spojitosti s ustanovením § 246c O. s. p.
Proti tomuto uzneseniu je prípustné odvolanie na Najvyšší súd Slovenskej republiky v Bratislave prostredníctvom Krajského súdu v Košiciach do 15 dní odo dňa doručenia uznesenia, pričom odvolanie musí byť písomné v dvoch vyhotoveniach.
V odvolaní sa má popri všeobecných náležitostiach (§ 42 ods.3 O. s. p.) uviesť, proti ktorému rozhodnutiu smeruje, v akom rozsahu sa napadá, v čom sa toto rozhodnutie alebo postup súdu považuje za nesprávny a čoho sa odvolateľ domáha.